Mutációk – ezek min változtatnak?


Az evolúció elmélet szerint rendkívül fontosak a mutációk. A mutáció tulajdonképpen a genetikai örökítő anyag megváltozása. Több fajtája van a mutációknak aszerint, hogy a genetikai anyagnak mekkora részét érintik. Ilyen módon beszélünk pont mutációról, amikor is egy adott bázis (A = adenin, C = citozin, T = timin, G = guanin) megváltozik, azaz egy másik bázis kerül a helyére. Történhet olyan mutáció, amikor egy bázis kiesik, vagy hozzátolódik a genetikai szekvenciához, és így ún. frame shift mutáció történik. Ennek lényege, hogy a bázis kiesésével vagy hozzáadásával a bázis hármas megváltozik: Pl. CAT helyett lesz CGAT. Ez azért eredményez mutációt, mivel a CAT más aminosavat kódol, mint a CGA. Az adott bázishármas után minden bázishármas is megváltozik, így azok is mind más aminosavat kódolnak majd, mint eredetileg. Ilyen módon a gén által kódolt fehérje teljesen szétzilálódik. Egy másik, érdekes mutációfajta az, amikor nevezetesen a citozin elveszít egy amino csoportot (-NH2), és így ugyanolyan szerkezete lesz, mint az uracilnak (U), egy ötödik bázisféleségnek, amely a timint helyettesíti a messenger RNS-ben, amely a leolvasási keretként szolgál, amikor a fehérje kialakul. 


Nagyobb mérvű mutációk akkor fordulnak elő, amikor a genetikai anyagnak egy szakasza egyszerűen deletálódik (kiesik). Ilyenkor néhány gén, de esetleg egy kromoszóma is kieshet. Egy másik fajta mutáció az, amikor duplikáció (megkétszereződés) történik. Ennek is több fajtája van, ezek közül az egyik amikor az egész genom (a kromoszómák összessége) megtöbbszöröződik – ezt látjuk, amikor hibrid növényeket hoznak létre. Ilyen lehet az, amikor egy egész kromoszóma megkétszereződik, és így aneuploidia jön létre. Ez a növények körében történik leginkább, mivel egy kromoszómatöbblet eredménye az állatoknál hátrányos a fokozott genetikai terhelés miatt (túl sok fehérjét kell termelniük a sejteknek), ilyen kromoszóma duplikáció okozza ember esetében például a Down-kórt. A kromoszómán belül génnél nagyobb, kisebb vagy azzal egyenlő kromoszóma darab kétszereződhet meg. 


A mutációk egy másik osztálya lehet a kromoszóma darab kicserélődés, elvesztés. Ilyen esetben maximum az történhet, hogy a törés egy gén kellős közepén történik, és így annak a funkciója elvész. Egy másik fajta mutáció lehet az is, ha egy DNS szakasz magától megfordul, és így a gének fordított sorrendűek lesznek. Itt is a mutáció hatása abban áll, hogy lehetséges, hogy egy gén kellős közepe törik, és így funkcióját elveszti.


A mutáció több forrásból eredhet: köztük különböző vegyi anyagoktól, amelyek lehetnek mutagén, teratogén, vagy karcinogén hatásúak. A karcinogén anyagok rák beindításáért felelősek. Emellett mutáció forrása lehet az ultraibolya sugárzás, amely báziscserét, de többnyire deléciót okozhat, vagy kromoszóma darab cserét. A legtöbb mutáció viszont a sejtosztódásnál történik, amikor a kromoszómák az anyasejt központi, ekvatoriális síkjában rendeződnek, és húzófonalak mozgatják őket az anyasejt két pólusába, amelyekből majd a két utódsejt lesz. Ilyenkor történhet az például, hogy a kromoszóma egy darabja elvész, vagy hogy az egyik kromoszóma  úgy kerül az egyik leánysejtbe, hogy hozzátapad egy, a párjából származó kromoszómadarab. Emellett a mutációk egy másik forrása, amely a leggyakoribb: a DNS-polimeráz enzimek hibás működése. Ilyenkor történik bázis csere, kitoldás, vagy hozzáadás. Arról, hogy milyen pontos a polimeráz enzim: Annak a valószínűsége, hogy mutáció történik egy adott génben 10-6. De például az embernél körülbelül 104 darab olyan fehérje van, amely kifejeződik a sejtben. Mivel 1014 darab sejtje van, így 1018 darab génje van. Minden milliomodik tartalmaz mutációt, így a 1018 gén közül 1012 mutáns. Ez azt jelenti, hogy minden századik sejt tartalmaz mutációt. 


Az evolúció fő mechanizmusa az, hogy ha a mutáció révén a populációban egy újabb génváltozat, vagyis egy új allél keletkezik, és ha ez az allél a szervezet működését úgy befolyásolja, hogy több utód jöjjön létre, akkor az allél elszaporodik a populációban. Ez alatt azt kell érteni, hogy ha egy élőlény populáció újabb körülmények közé kerül, akkor azok az egyedek, amelyeknél újabb, ún. adaptív tulajdonságok jelennek meg, jobban tudnak alkalmazkodni a körülményekhez. A véletlen folytán történik az, hogy egy egyedben olyan mutáció jelenik meg, amely új allélt hoz létre, és olyan tulajdonság megjelenését okozza az élőlényben, amely jobban alkalmazkodóvá teszi őt. A természetes szelekció egy olyan folyamat, amely azért felelős, hogy azok az egyedek, amelyek nem hordozzák az új, adaptív tulajdonságot, kihulljanak. Azon egyed, amelynek új, adaptív tulajdonsága van, jobban tud alkalmazkodni a körülményekhez, és több esélye van arra, hogy túléljen, párt találjon és szaporodjon. Mivel ő új, mutáns géneket tartalmaz, így ezeknek több esélyük van arra, hogy a következő generációban megjelenjenek. Így fokozatosan megváltozik az élőlények genetikai anyaga.


Itt az a kérdés, hogy az élőlények DNS-e valójában megnövekszik-e, és megváltozik-e minőségileg? Ez azért fontos kérdés, mert az evolúció során olyan transzformáció történik, amely révén baktériumok átalakultak többsejtű élőlényekké, szövettelen élőlények szövetesekké, gerinctelenek gerincesekké, és amely transzformációs törzsfejlődés révén a szervek egyre bonyolultabbak lettek, és az élőlények méretei is egyre nőttek. Így egyre több és eltérőbb génnek kellett létrejönnie, hogy az egyre bonyolultabb szerveződést elérjék. 


A mutációk nagyon nagy része káros hatású. Csak a genetikai állomány romlását idézik elő. Lee Spetner, aki a Johns Hopkins egyetem molekuláris biológia tanára, azt állította, hogy hosszú éves irodalmazása során nem is találkozott olyan mutációval, amelynek csak pozitív hatása lett volna.

Ahogy megfigyeltem, ettől az evolúcióbiológusok eléggé el szoktak tekinteni – ezt több példán is lehet majd látni. Sokszor az is figyelemre méltó, hogy gyakran nem is adnak molekuláris genetikai példákat arra nézve, hogy egy adott evolúciós lépés hogyan is lehetséges. 


A mutációk nagy része információvesztéssel történik – deléciók történnek. Így a szervezet egyes tulajdonságai egyszerűen elvesznek. Így alakultak ki a lábatlan állatok, vagy olyan élőlények, amelyeknek hiányos, vagy csökevényes szerveik vannak. Ez teljesen lehetséges a teremtés modelljében, ugyanis azáltal, hogy az első ember bűnbe esett, az élővilág is megromlott, és „nyög”, és úgyszintén vár megváltásra. Beindult az általános enyészet. Ilyen információvesztéssel járó genetikai változás például a kórházakban lévő mikróba populációk genetikai változása. Sok kórházban olyan betegeket kezelnek, amelyek több bakteriális betegségben szenvednek. Ebben a példában egy adott mikróba egy penicillin gént tartalmaz. A penicillin egy olyan enzim, amely a baktérium sejtfalának szintézisét gátolja. Emellett van egy olyan szabályozó gén, amely egy regulátor fehérjét termel. Normális esetben sok regulátor fehérjét termel, aminek az a funkciója, hogy a penicillin gént inaktiválja. Ez viszont nem gátolja annyira a penicillinázt, hogy ne nőjön a baktérium, csak normális mértékben. Ennek a baktériumnak van egy olyan deléciós mutánsa, amelynél a szabályozó gén inaktív, és így rengeteg penicillinázt termel. 

A kórházban ez a mutáns baktérium azért élvez előnyt, mert rengeteg penicillinázt termel, és az összes többi baktérium, ami jelen van a kórházban pedig nem. Szokás szerint a betegeket penicillinnel kezelik, ami a többi baktériumot kiirtja, de a mutáns baktériumot nem, így az elszaporodik, és a beteg halálát okozhatja. Az orvosok viszont, akik evolúciót tanultak, azt gondolják, hogy mutációval a terjedő baktérium „kifejlesztett” egy új gént, amely egy újfajta toxint termel, amelyet penicillinnel próbálnak kezelni. Így, ezzel az evolúciós szemlélettel (mármint, hogy mutációval egy újabb gén alakul ki, és a genetikai anyag mennyisége megnő) rengeteg pénzt költenek egy ellenszérumra, de a beteg ennek ellenére meghal. Pedig egy beteg ezt meg is úszta azáltal, hogy kiment a szabadba, ahol a mutáns baktérium elpusztult, mert az ott található többi baktérium kiszorította (a természetben a mutáns génje nem használ, mivel nincs penicillin, amit le kell bontani, és sok fölösleges penicillináz enzimet termel, ami nagy energiaveszteséget jelent számára).

Itt nem is beszélünk arról, hogy a genetikai információnak milyen az eredete. A konkrét példában nem is tudjuk, hogy milyen mechanizmusok révén keletkezett. Ilyen például az endoszimbiózis elmélete is. Itt egy eukarióta sejt egy prokarióta típusú sejtet kebelez be, és így szoros együttlétben léteznek tovább. Ennek során a prokarióta egy sejtorganellummá alakul át. Így magyarázzák a mitokondriumok és a plasztiszok eredetét is. A mitokondrium például egy hidrogént alkalmazó anaerob baktérium volt, a plasztisz pedig egy önállóan fotoszintetizáló baktérium. Az endoszimbiózis során a prokarióta DNS egy része átkerül a sejtmagba, és az eukarióta DNS egy részévé válik. Itt azonban nem mondják el azt, hogy az eukarióta DNS, amely a prokariótától származott hogyan alakult ki.

Az is figyelemreméltó, hogy amikor pontmutációkról beszélnek (legfőképpen báziscserék), ott sem magyarázzák el, hogy a DNS hogyan is keletkezett eredetileg. Itt csak azt mondják el, hogy pontmutációval egy génnek egy újabb változata alakul ki (egy új allél). Ha ez az allél olyan terméket kódol, amely egy olyan tulajdonságért felelős, amelytől az élőlény rátermettebbé válik, akkor az elterjed a populációban. A pontmutációk eseténél maradva az evolucionisták azt tételezik fel, hogy ez egy átlagos evolúciós lépést mutat be – pedig közel sem ez a helyzet. Itt maximum arról van szó, hogy egy új génváltozat, vagyis egy új allél kerül be a populációba. Szó sincs egy új génnek a létrejöttéről. Ezekben az esetekben csupán populációdinamikáról van szó, ahol leírják azt, hogy egy gén különböző alléljeinek aránya hogyan változik. Ha egy allél gyakorisága lecsökken nullára, az mégsem jelent evolúciós változást, mivel a szervezet bonyolultsága nem növekszik semmiképpen.  

Lássuk ezt két példán! Először vegyük a Biston betularis, vagyis a nyírfa lepkének estetét. Ennek a lepkefajnak két változata van, egy fehér és egy barna, amelyekért egy gén két allélja felelős. (Itt megint nem írták le a gén molekuláris genetikai funkcióját, tehát azt tételezhetjük fel, hogy az egyik allél egy festéket állít elő, a másik pedig annak a deléciója, ami nem állít elő festéket) Az ipari forradalom előtt a fehér változat volt az elterjedtebb, mert egyedeit a ragadozómadarak nehezen vették észre a nyírfák fehér kérgén. Amikor az ipari forradalom elindult, nagyon sok korom került a levegőbe, és ez kiülepedett a fákra, ezért a barna színű lepkék terjedtek el, mivel nagyon könnyen el tudtak rejtőzni a feketésre színeződött fakérgen, és így a madarak nem tudták őket megtalálni. A fehéreket viszont könnyedén felismerték, és így azok táplálékul estek a madaraknak. Itt megint nem részletezik a molekuláris genetikai változást – hogy esetleg egy új gén jöhetett volna létre. Ez továbbá azért sem jelenthet evolúciós változást, mivel nem lesz bonyolultabb tőle a lepke. A következőre például a lepkék lilák lehetnének, majd pirosak, majd kékek, majd zöldek, stb…

Egy ehhez hasonló példa, amit molekuláris genetika órán tanultunk az, hogy van egy hal, amelynek a szája az arcának a jobb oldalán helyezkedik el. Ezt egyik génjének egy allélja okozza. Egy másik allélja viszont azt okozza, hogy a hal szája az arcának a bal oldalán helyezkedjen el. A hal élőhelyén különbözhet a környezet, és ilyen módon előnyös lehet az, hogy a hal szája az arcának a bal, illetve jobb oldalán helyezkedjen el (tegyük fel, hogy például megváltoznak a víztest áramlási tényezői, vagy ahhoz hasonlót). Itt megint nem történt semmiféle evolúció; a hal szájának elhelyezkedése vándorolt ide-oda, az allélok gyakoriságát követve. 

Más esetekben például az is történhet, hogy egy szervezet látszólag nyer egy funkciót – ilyen például az a baktérium, amelynek egy plazmidján (a plazmid egy baktériumokban előforduló, a genomhoz képest kicsi, kör alakú DNS molekula, amely több példányban létezhet a genom mellett). Lehetséges, hogy ha egy bizonyos plazmid génje véletlenszerűen mutál, egy meglévő fehérjének a működési képessége megnövekedhet néhány százalékkal. De ez azt jelenti, hogy az eredeti gén elveszti a működését. Ez ahhoz hasonló, amikor értékes tárgyakat csereberélünk egymásnak. Megveszek egy értékes órát, de azon a pénzen kell megvennem, amit kaptam egy aranygyűrűm eladásával. Mivel itt plazmidokról van szó, több kópia lehet jelen a sejtben, így ha az egyik példány ép marad, a másik szabadon mutálhat. Ez így rendben is van, de azt is figyelembe kell venni, hogy attól függetlenül, hogy a hatékonysága bizonyos mértékig megnövekedett, mégis ugyanaz az enzim marad, a funkciója nem változik, legfeljebb gyorsabb lesz. Azonban továbbra is baktériumról beszélünk, és így ez a fajta plazmid gén mutálás nem történhet akármeddig, és ilyen módon, akárhogy is nézzük, a baktérium sejt baktérium sejt marad, és nem lesz belőle eukarióta, vagy többsejtű.


Ehhez hasonló a híres hemoglobin vérfehérjének példája. Itt az történik, hogy a sarlósejtes vérszegénységnél a vörösvérsejtek egy jellegzetes sarló alakot vesznek fel; denaturálódnak, azaz a hemoglobin fehérje szétzilálódik. Ez azt jelenti, hogy a beteg nem kap elég oxigént. Viszont azokon a vidékeken, ahol maláriát terjesztő szúnyogok élnek, azok inkább az egészséges embereket támadják meg, és a sarlósejtes vérszegénységben szenvedőket elkerülik. Ez példája annak, hogy egy adott mutáció előnyt okozhat egy szervezetnek, de egyben hátrányt is. Valamit kapok, ha cserében valamit eladok.


A molekuláris evolúciónak egy másik mechanizmusát kell feltételezni olyan esetekben, ahol olyan strukturák alakulnak ki, amelyek nem lennének teljesek, ha csak egyetlen új allél vagy gén jönne létre. Ilyen például a különböző enzim komplexek kialakulása, amelyek részt veszek egy adott szubsztrátumnak a teljes feldolgozásában. Ezek az enzimek úgy működnek, mint egy gépsor egy autógyárban, ami az egyes alkotórészeket rakja hozzá az autó vázához. Ilyenek például a terminális oxidációnak nevezett folyamat egyes tagjai is, akik azért felelősek, hogy a csökkenő potenciál irányában hajtsanak egy elektront a mitokondrium membránján, amelynek következtében ATP molekula keletkezik, amely magas energiatartalmú, és a sejt szintetikus folyamataiban vesz részt. Ha ezeknek az együtteseknek akár egy tagja hiányzik, akkor az egész folyamat kárba vész. Ilyen például az ATP-áz enzim is, amely közvetlenül felelős azért, hogy membrán potenciál rovására az ATP molekula kialakuljon. Ennek (, (, (, (, és ( alegységei alkotják az F1 egységét, a, b, és c alegység pedig az F0 egységét.


Az ATP-szintetáz molekula feji része, az F1 egység a mitokondrium membránon belül befelé mutat. Olyan a működése, hogyha protonok átáramlanak a kinti térrészbe, elektromos potenciál alakul ki, amelynek az energiatartalma átalakul kémiai energiává, ahogy az ATP molekula képződik. A reakciónak pontosnak kell lennie, és protonok nem áramolhatnak akárhogyan a membránon át, különben sok pozitív töltés gyűlik fel a belső térben, és gyorsan csökken a pH, és acidózis lép fel, ami megöli a mitokondriumot. Kimutatták a laboratóriumban, hogy az egyes alegységek képesek önmaguktól is szintetizálni ATP molekulát, kémcsőben, de ez nem ugyanaz, mint a sejt in vivo állapota, amely sokkal körülményesebb. Emellett a kémcsőben a nettó ATP szintézis gyakorlatilag nulla volt. Az evolucionista magyarázat egy ilyen komplex molekulára nyilván az lenne, hogy az egyes alegységek önmagukban mást is tehettek, és részint játszhattak közre ATP szintézisben, ahogy az ATP szintetáz rendszer tökélesedett. Igen ám, de a helyzet az, hogy az ATP szintetáz egyes részei a sejtmagban vannak kódolva, ami azt jelenti, hogy egy bizonyos sejttani-molekuláris úton az alegységek a membránba ágyazódnának. Ilyen módon a membrán átszakadna, és acidózis lépne fel. Nyilvánvaló tehát, hogy az ATP szintetáz rendszernek mindegyik alegységre szüksége lenne az összeállítás előtt. Azért is nyilvánvaló, hogy így kell lennie, mivel sehol nem figyelték meg a természetben, hogy bármilyen élőlénynek egy félig-meddig összeszerelt ATP szintetáza lenne. Az is figyelemre méltó dolog, hogy az összes ATP szintetáz a mitokondriumok belső membránjában befelé mutat – tehát elég bonyolult módon van szabályozva az összeszerelődése és beépülése a membránban.


Eddig elég sokat beszéltem a mutációkról. Remélem, hogy tisztázódott az, hogy a  tudományos vizsgálódás révén látni lehet, hogy a mutációk valójában nem hoznak létre semmiféle új genetikai anyagot. A mutációknak egy másik fajtáról írnék egy másik cikkemben, ami a mostaninak a folytatása, és főleg a duplikációkról és a genom szerkezetéről  szól, és a kreacionista modellről. Azt is figyelembe kell venni, hogy Darwin nem tudhatott a genetikai mutációk mibenlétéről, mivel az akkori tudomány még nem volt olyan szinten. Darwin azt tételezte fel, hogy az élőlények változnak az idők folyamán, és hogy ez a folyamat az öröklődéshez kapcsolt. A következő cikkben azt fogjuk látni, hogy kisebb változatosság lehetséges az élőlények fajnál nagyobb csoportjaiban, amelyek a biblikus fajtához hasonlítanak. 


Csarlz Dárnyi

irodalomjegyzék:

Creation Ex Nihilo 20(1):10-13, Dec. 1997-Feb. 1998 

Molekuláris Genetika I. és Evolúciógenetika előadás a IV. ELTE-TTK biológus szakon

Oláh Zsuzsa: Biológia III., Genetika

cikk: 
Creation or Evolution?, by George S. Bakken; 2000 Dec. 7

